open-index/open-wikipedia-markdown huggingface dataset:
Fisherhaven

**Fisherhaven** is 'n klein dorpie in die Suid-Afrikaanse provinsie Wes-Kaap, sowat 17&nbsp;km vanaf Hermanus. Fisherhaven ressorteer onder die Overstrand Plaaslike Munisipaliteit. Die Botrivier se monding is hier geleë.

## Sien ook 
* Lys van dorpe in Suid-Afrika

## Verwysings
Abbotsdale

**Abbotsdale** is 'n dorpie in die Suid-Afrikaanse provinsie Wes-Kaap. Abbotsdale ressorteer onder die Swartland Plaaslike Munisipaliteit wat deel is van die Weskus-distriksmunisipaliteit.

## Sien ook 
* Lys van dorpe in Suid-Afrika
Birkenhead, Wes-Kaap

**Birkenhead** is 'n dorp in die provinsie Wes-Kaap van Suid-Afrika. Birkenhead is in die Overstrand Plaaslike Munisipaliteit geleë, wat onder die Overberg-distriksmunisipaliteit val.

## Sien ook 
* Lys van dorpe in Suid-Afrika
Boggomsbaai

**Boggomsbaai** is 'n aftree- en vakansiedorp naby Vleesbaai in die Suid-Afrikaanse provinsie Wes-Kaap. Boggomsbaai ressorteer onder die Mosselbaai Plaaslike Munisipaliteit, wat onder beheer van die Tuinroete-distriksmunisipaliteit val.

## Wapen 
Boggomsbaai se plaaslike raad het in 1990 'n wapen by die Buro vir Heraldiek geregistreer : *Slangsnitgewys gedeel, in die skildhoof na links en in   die   skildvoet   na   regs,  blou en goud, regs twee swemmende silwer walvisse paalsgewys geplaas*.  Die helmteken was 'n goue bobbejaanskop uitkomend uit 'n blou muurkroon, en die wapenspreuk "Excloe et conserva".

## Sien ook 
* Fransmanshoek
* Lys van dorpe in Suid-Afrika

## Verwysings
Consumer Electronics Show

duimnael|regs|Besoekers voor LG se stalletjie in 2010.

Die **Consumer Electronics Show (CES)** (Afrikaans: *skou vir verbruiker-elektronika*) is 'n internasionale handelskou vir inligtingstegnologie en elektroniese verbruikersware wat jaarliks in Januarie oor vier dae in Las Vegas se *Convention Center* gehou word. Die tentoonstelling is net toeganklik vir vakbesoekers en joernaliste en staan nie oop vir die breë publiek nie. Die handelskou word deur die *Consumer Electronics Association (CEA)* gereël, 'n Amerikaanse handelsorganisasie vir elektroniese verbruikersware.  

Die *CES* bied vir belangrike vervaardigers van elektroniese verbruikersware 'n geleentheid om nuwe produkte bekend te stel of innovasies aan te kondig. So is die handelskou, wat jaarliks sowat 140&nbsp;000 besoekers lok, steeds 'n belangrike aanwyser vir ontwikkelings in die IT-bedryf.

## Geskiedenis 
Die eerste *CES* is in Junie 1967 in New York gehou. Dit het uit die *Chicago Music Show* voortgespruit wat tot op daardie tyd die belangrikste handelskou vir elektroniese verbruikersware was. Die eerste tentoonstelling met meer as 100 uitstallers het destyds 17&nbsp;500 vakbesoekers gelok. Die openingstoespraak is deur die destydse voorsitter van *Motorola*, Bob Galvin, gehou.

Tussen 1978 en 1994 is die *CES* halfjaarliks gehou - in Januarie was Las Vegas die gasheerstad vir die *Winter Consumer Electronics Show (WCES)*, terwyl die *Summer Consumer Electronics Show (SCES)* in Junie in Chicago aangebied is.

Terwyl die winterskou in Las Vegas in 1995 nog 'n groot sukses was, het die somertentoonstellings in Chicago steeds minder belangstelling by uitstallers en vakbesoekers gewek. So het die organiseerders begin eksperimenteer en die handelskou elke jaar in 'n ander stad gehou. Die *CES 1995* was geskeduleer om in die *Philadelphia Convention Center* gehou te word. Maar aangesien *E3*, die eerste handelskou vir elektroniese spelletjies, op dieselfde naweek aan die Weskus gehou is, het baie uitstallers protes aangeteken. Die *CES*-somerskou in Philadelphia is derhalwe gekanselleer.

Die volgende winterskou is in Januarie 1996 weer in Las Vegas aangebied. Die somerskou, wat in dié jaar in Orlando, Florida gereël is, het egter min belangstelling by tradisionele uitstallers gelok. Daarenteen het die winterskou van 1997 in Las Vegas weer 'n groot sukses geword. Die volgende somerskou was geskeduleer om saam met die *COMDEX*-lenteskou in Atlanta, Georgia gehou te word, maar nadat slegs 'n tiental uitstallers vir die *CES*-gedeelte van die skou geregistreer het, is dit gekanselleer.

In 1998 het die handelskou na 'n nuwe jaarlikse formaat met Las Vegas as gasheerstad oorgeskakel. Vir Las Vegas is dit een van die grootste tentoonstellings wat tot 18 dae neem om opgebou, gehou en afgebou te word.

## Eksterne skakels 
* *Amptelike webtuiste van die CES* 

## Sien ook 
* Computex
* Viva Technology
Op-die-Berg

**Op-die-Berg** of **Die Dorp op die Berg** is 'n dorp in die Suid-Afrikaanse provinsie Wes-Kaap. Dit is in die Koue Bokkeveld, noord van Ceres geleë, en is sinoniem met kersieboorde en sneeu in die winter. Op-die-Berg lê in die Witzenberg Plaaslike Munisipaliteit, wat onder beheer van die Kaapse Wynland-distriksmunisipaliteit val. Die R303-streeksroete gaan deur die dorp.

## Sien ook 
* Lys van dorpe in Suid-Afrika
* Koppieshoogte-rebellie

## Verwysings
Boetsap

**Boetsap** is 'n klein dorpie naby Barkly-Wes, op die grens van die Noord-Kaap en Noordwesprovinsies van Suid-Afrika. Die naam is van Tswana oorsprong, die woord "bucwa" verwys na vet beeste. Die Groot-Boetsaprivier en die Klein-Boetsaprivier loop in die gebied. 

Die R371-streeksroete gaan deur die dorp.

## Sien ook 
*Campbell-gronde
*Griekwaland-Wes
* Lys van dorpe in Suid-Afrika

## Verwysings
Ebenhaeser

**Ebenhaeser** of **Ebenhaezer** is 'n sendingstasie langs die Olifantsrivier, 10&nbsp;km stroom-af vanaf Koekenaap, in die Wes-Kaap, Suid-Afrika. Die stasie is in 1831 deur baron Theobald von Wurmb van die Rynse Sendinggenootskap gestig. Die naam is van Bybelse oorpsrong na aanleiding van 1 Sam. 7:12 (*Statebybel*): "Samuël nu nam een steen, en stelde dien tussen Mizpa en tussen Sen, en hij noemde diens naam Eben-haezer; en hij zeide: Tot hiertoe heeft de HEERE ons geholpen." In daardie dae was die rivier bevaarbaar vir 50&nbsp;km tot by die sendingstasie. Die besproeiingskanaal van die Olifantsrivier eindig ook hier. Baie inwoners van die nedersetting voer 'n bestaan uit landbou.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. 

## Verwysings
Franskraalstrand

**Franskraalstrand,** ook bekend as net **Franskraal** is 'n dorpie in die provinsie Wes-Kaap van Suid-Afrika. Franskraalstrand is so 5 km van Gansbaai en lê aan die kus van die Overstrand Plaaslike Munisipaliteit, wat onder die Overberg-distriksmunisipaliteit ressorteer. Die R43 provinsiale pad gaan deur die dorp.

Die Strandveld-museum in die dorpie bevat historiese voorwerpe van HMS *Birkenhead*, wat in 1852 by Danger Point gestrand het. Die Uilenkraalsmond-oord, oos van die dorpie, bied kamp- en karavaan geriewe. Die oord is langs die Uilkraalrivier geleë, by die Uilkraalsmond-gedeelte van die Walkerbaai Natuurreservaat lê. 'n Sand strand strek vanaf die oord verby die strandmeer by die riviermond tot in die natuurreservaat.

## Sien ook 
* Lys van dorpe in Suid-Afrika

## Verwysings
Suidersee

duimnael|links|Die Suidersee tydens een van sy berugte storms.
Die **Suidersee** (Nederlands: *Zuiderzee*, Nedersaksies: *Zuderzee*, Wes-Fries: *Sudersee*) is 'n see wat vroeër in die middel van Nederland gelê het. Met die voltooiing van die Afsluitdyk in 1932 word die see verdeel. Die binnedykse deel heet sedertdien Ysselmeer, die buitedykse deel is nou deel van die Waddesee.

Die Suidersee het in die middeleeue ontstaan uit 'n binnemeer met soet water wat die Aelmere genoem is en sy water van die riviere Ryn en Yssel ontvang het. Die uitvloei van hierdie meer na die Noordsee in die noordweste was die Vlie. Die naam Vlieland van een van die Wadde-eilande herinner nog aan die tye. In 'n reeks oorstromings is die land wat die soutwater van die Noordsee en die varswater van die Aelmere geskei het, weggespoel en die Vlie is baie verbreed tot dit 'n oop see-arm geword het. Daar is berigte dat die oorstromings die soutwater laat deurdring het tot in die stad Utrecht. Die Aelmere het so 'n see geword of eintlik 'n baai van die Noordsee. 

Ná 1932 is hierdie proses kunsmatig teruggedraai. Deur die Afsluitdyk het die Suidersee weer 'n varswatermeer geword, wat Ysselmeer genoem word. 
## Eksterne skakels
Birkenhead

**Birkenhead** kan na een van die volgende verwys:

* Birkenhead, dorp in die Wes-Kaap, Suid-Afrika.
* Birkenhead, 'n dorp in Merseyside, VK.
* HMS Birkenhead, 'n Britse troepeskip wat op 25 Februarie 1852 by Danger Point vergaan het.
Elgin

duimnael|regs|230px|Die Orchard-padstal buite Elgin en langs die N2.

**Elgin** is ‘n landboustreek in die Overberg en veral bekend om sy appelplase.

## Ligging
Elgin lê in die Overberg-distriksmunisipaliteit, oos van die Hottentots-Hollandberge en suid van die Groenlandberg. Dit is ‘n 70km suidoos van Kaapstad en langs die pad tussen Grabouw en Villiersdorp en die spoorlyn na Caledon. Die Palmietrivier loop verby die plaas Glen Elgin.

## Boerdery
Die gebied lê hoog en ondervind koue en nat winters en matige somers. Daar word met sagtevrugte, aartappels, varke en snyblomme geboer. Plantasies lewer hout. Sedert 1966 word op die plaas Applethwaite appelsap uit oorskiet appels vervaardig. Verskeie verpakkingsbedrywe en koelkamers is hier gevestig.

## Geskiedenis
Aanvanklik was die gebied bekend onder die name Groenland en Koffiekraal. Laasgenoemde was ‘n uitspanning vir die ossewaens na hul trek oor die berge op pad na die noorde. Later jare was die uitspanning deel van die plaas Glen Elgin, die eiendom van Edward en Henry Molteno, die seuns van die eerste premier van die Kaapkolonie, John Molteno (1814-1886). Toe die spoorlyn in 1902 verleng word, skenk die Molteno-broers uit eie belang ‘n stuk grond van hul plaas aan die Cape Government Railways vir ‘n stasie. Daarom is die stasie ‘n 2 km van die dorp Grabouw aangelê. Weens die ekonomiese bedrywighede wat rondom die stasie ontwikkel het, het die naam Elgin deur die jare al meer bekend geword en dui dit nou ‘n landstreek aan met Grabouw as hoofdorp.
Kleurpunte

**Kleurpunte** verwys na ’n dier waarvan die lyfkleur lig is in vergelyking met die donkerder punte (die gesig, ore, pote, stert en, by mannetjies, die skrotum). Die bekendste voorkoms daarvan is by Siamese katte en verwante katsoorte, maar dit kom ook by perde en konyne voor. 
duimnael|150px|Kleurpunte by die bruinperd.
Kleurpunt-langhaarkat

Die **kleurpunt-langhaarkat** (Engels: *Colourpoint Longhair*), of **Himalajakat** (*Himalayan*) soos hy in die VSA genoem word, is ’n langharige katras waarvan die voorkoms ooreenstem met dié van die Persiese kat. Die enigste verskille is sy blou oë en kleurpunte, ’n gevolg van die kruisteling van die Persiese kat met die Siamese kat.

## Geskiedenis 
duimnael|120px|links|’n Bloupunt-langhaarkat.
duimnael|120px|links|’n Rooipunt-langhaarkat.
Hoewel soortgelyke rasse reeds honderde jare lank bestaan, is eers in die 1950's begin met die teling van kleurpunt-langhaarkatte, soos hulle in Europa en Suid-Afrika bekend is. Die Amerikaanse naam kom van ander diere met kleurpunte, veral die Himalajakonyn.

Hoewel The International Cat Association (TICA) hulle as ’n aparte ras beskou, word hulle saam met die Persiese kat en die eksotiese korthaarkat ('n Persiese kat met kort hare) gegroepeer onder ’n "Persiese teelgroepstandaard". Die Amerikaanse Cat Fanciers' Association en die Southern African Cat Council (SACC) beskou hulle as ’n kleurvariasie van die Persiese kat.

## Beskrywing 
Nes die Persiese kat is die kleurpunt-langhaar geneig om ’n ronde lyf met kort bene te hê, wat dit vir hulle moeilik maak om so hoog soos ander katte te spring. Ook nes by die Persiese kat is daar twee soorte, die "tradisionele" of "popgesig"-soort met meer uitstaande snoete en die "ultra"-gesigte met die platter snoete. Die bloupuntkat op die foto links bo is ’n popgesig, terwyl die rooipuntkat links onder ’n ultra-gesig het. Van die kleure wat onderskei word, is bloupunt, sjokoladepunt, room-/rooi-/vlampunt en robbruinpunt.

Die katte is sagmoedig, intelligent en in die algemeen baie sosiaal. Vanweë hul Siamese bloed is hulle gewoonlik aktiewer as Persiese katte.

Weens hul Persiese bloed kan hulle die geen dra wat polisistiese niersiekte veroorsaak, maar ’n genetiese toets kan gedoen word om te bepaal watter katte die geen dra en hulle kan dat gesteriliseer of gekastreer word.

## Sien ook 
Lys van katrasse

## Verwysings 
## Eksterne skakels 
* CFA-artikel oor teling 
*
*15px Hierdie artikel is vertaal uit die Engelse Wikipedia
Glentana

**Glentana** is 'n kusdorpie in die provinsie Wes-Kaap van Suid-Afrika. Glentana ressorteer onder die Mosselbaai Plaaslike Munisipaliteit, wat onder beheer van die Tuinroete-distriksmunisipaliteit val.

## Sien ook 
* Doks van Glentana
* Lys van dorpe in Suid-Afrika

## Verwysings
Gouritsmond

**Gouritsmond**  (voorheen ook bekend as **The Fisheries** en **Avondrust** en vandag ook as Gouritsriviermond en Die Mond) is 'n dorp in die Suid-Afrikaanse provinsie Wes-Kaap. Gouritsmond val in die Hessequa Plaaslike Munisipaliteit, onder beheer van die Tuinroete-distriksmunisipaliteit. Die Gouritsrivier mond hier uit in die Indiese Oseaan. Die "mond" is 'n gewilde hengelplek.

## Sien ook 
* Fransmanshoek
* Lys van dorpe in Suid-Afrika

## Verwysings
Groot-Jongensfontein

**Groot-Jongensfontein** is 'n dorp in die Suid-Afrikaanse provinsie Wes-Kaap. Groot-Jongensfontein ressorteer onder die Hessequa Plaaslike Munisipaliteit, wat onder beheer van die Tuinroete-distriksmunisipaliteit val. Stilbaai is ongeveer 10 km noordoos. 

## Sien ook 
* Lys van dorpe in Suid-Afrika
Grottobaai

**Grottobaai** is 'n dorpie in die Suid-Afrikaanse provinsie Wes-Kaap. Grottobaai ressorteer onder die Swartland Plaaslike Munisipaliteit wat deel is van die Weskus-distriksmunisipaliteit.

## Sien ook 
* Lys van dorpe in Suid-Afrika

## Verwysings
Friemersheim

**Friemersheim** is 'n dorpie 15&nbsp;km van Groot-Brakrivier in die voetheuwels van die Outeniquaberge en val onder die Mosselbaai Plaaslike Munisipaliteit. Daar woon ongeveer 1 200 Afrikaanssprekendes op die dorpie. In die tyd van die Groepsgebiedewet was dit gesoneer vir die uitsluitlike bewoning deur kleurlinge.

Eerw. Johann Kretzen van die Berlynse Sendinggenootskap  en sendingpredikant te George het 'n klein plasie vir sy suster by **Gonnakraal** gekoop en daar maandeliks kerkdienste gehou. In 1869 het hy 'n kerk en skool daar ingewy. Gonnakraal was op daardie tydstip die enigste sendingstasie van die NG kerk in die Mosselbaai-gemeente. In 1884 is 'n nuwe kerkgebou opgerig. Na die dood van sy suster het dit die afsonderlike gemeente Friemersheim geword genoem na eerw. Kretzen se geboortstad. Omdat dit te klein was om op sy eie voort te bestaan, is die gemeente as 'n wyk by die NG Sendinggemeente George ingelyf. Na Kretzen het tot 1945 eerwaardes F. Geyer, P.G. de Villiers, J.P.J. Joubert en eerw. Kruger die gemeente bearbei. In die 1960's het die kerk die dorpie aan die staat verkoop.

Na 1963 het die firma Searles van Groot-Brakrivier denneplantasies op Gonnakraal besit. In 1999 stig die bestaansboere die Friemersheim Kleinboerevereniging. Aan inwoners is erwe van twee hektaar beskikbaar gestel om groente vir die plaaslike mark te verbou. Op baie klein skaal word met beeste en skape geboer. In later jare het die provinsiale regering 'n besproeiingskema aangelê.

## Bibliografie 
*Sendinggestig Museum, Kaapstad
*Steyn, G.F.: Eeufees-Gedenkboek. N.G. Gemeente, Mosselbaai. 1845-1945. Mosselbaai: Mossel Bay Advertiser, 1945.

## Sien ook 
* Lys van dorpe in Suid-Afrika
Heilige Birmaanse kat

Die **Heilige Birmaanse kat** (Engels: *Birman, Sacred Birman*) is ’n langharige katras wat nie met die kortharige Birmaanse kat verwar moet word nie. Die kat het medium-lang hare, ’n ligte lyfkleur met kleurpunte en diepblou oë. Hoewel die kat kleurpunte het, is die pote spierwit.

In Engels word die kat die *Birman* of *Sacred Birman* genoem en is dit dus maklik te onderskei van die *Burmese* (Birmaanse kat). Die naam *Birman* kom van die Franse naam vir Birma, Birmanie.

Die Heilige Birmaanse kat is in 1925 die eerste keer erken deur die Cat Club de France, in 1966 in Engeland deur die Governing Council of the Cat Fancy (GCCF) en in 1967 in die VSA deur die Cat Fanciers' Association (CFA). Dit is in 1979 deur The International Cat Association (TICA) erken.

## Geskiedenis 
Daar is geen duidelike rekord van die oorsprong van die katte nie, maar ’n legende wat dikwels oorvertel word, is dat hulle hul van Birma af kom waar hulle deur priesters in ’n tempel in die noorde van die land aangehou is. Twee van hulle is as geskenk aan twee Fransmanne gegee nadat hulle die priesters hul tempel help verdedig het.

Die katras is byna in die Tweede Wêreldoorlog uitgewis. Hulle moes met ander langhaarrasse soos Persiese katte en met Siamese katte gekruisteel word om die ras weer op te bou. Teen die vroeë 1950's is rasegte katjies weer gebore. Die eerste katte was robbruinpunte. Die bloupunte is in 1959 weer ingestel met die hulp van blou Persiese lyne. Nuwe kleure is in 1970–1980 deur Britse telers bygevoeg.

## Voorkoms 
Heilige Birmaanse katte het medium-lang, syagtige hare wat nie koek nie, ’n halfstewige lyf en relatief klein ore. Volgens die standaarde moet die lyf eierdop- of goudkleurig wees en die punte robbruin, sjokolade, blou, rooi, lila of roomkleurig. Streepweergawes word ook toegelaat. Hulle het diepblou oë.

Hulle is een van die min kleurpunt-katrasse wat spierwit pote het. ’n Wit kol op enige ander plek is ’n fout. Die wit aan al vier pote moet simmetries wees.

## Sien ook 
* Lys van katrasse

## Verwysings 
## Eksterne skakels 
* Suider-Afrikaanse standaarde 

* 15px Hierdie artikel is vertaal uit die Engelse Wikipedia
Birmaanse kat

Die **Birmaanse kat** (Engels: *Burmese*) is ’n kortharige katras wat in Afrikaans ook soms die "Burmese" kat genoem word na aanleiding van die Engelse naam. Die naam in Thai is ศุภลักษณ์ (*soebh-bha-lak*, wat beteken gelukkig, mooi).

Die kat moenie verwar word met die langharige heilige Birmaanse kat nie.

## Geskiedenis 
Die meeste moderne Birmaanse katte is afstammelinge van een wyfiekat met die naam Wong Mau wat in 1930 van Birma na Amerika gebring is. Sommige verenigings beskou die Amerikaanse en Britse katte as twee verskillende groepe en noem laasgenoemde die Europese Birmaan. Hulle was oorspronklik almal bruin, maar ná jare van selektiewe teling is verskeie kleure nou te kry.

## Beskrywing 
Birmaanse katte is intelligent, sosiaal en vriendelik met mense. Hulle miaau graag, maar het ’n sagter stem as die Siamese kat, en roep dikwels hul eienaars. Hulle het baie aandag nodig en hou nie daarvan om vir lang rukke alleen gelaat te word nie.

Watter kleure aanvaarbaar is, wissel van vereniging tot vereniging. Die aanvaarbare oogkleur is geel of goudkleurig. Die pels is blink, met ’n satynagtige voorkoms. Die vorm van die Britse ras is meer gematig, maar moenie Oosters wees nie, terwyl die Amerikaanse ras stewiger is. In Suider-Afrika word geen Birmaan geregistreer wat van Noord-Amerika af ingevoer is of ’n kat van daar in die laaste agt geslagte van sy stamboom het nie. ’n Siamese tipe of te stewige lyf is ook ’n fout. Ook Engeland se Governing Council of the Cat Fancy verbied die registrasie van Noord-Amerikaanse katte om die "tradisionele" bloedlyne te bewaar.

## Sien ook 
Lys van katrasse

## Verwysings 
## Eksterne skakels 
* Suider-Afrikaanse standaarde 
*  4de druk
* National Alliance of Burmese Breeders, wat by die CFA geaffilieer is
*
*15px Hierdie artikel is vertaal uit die Engelse Wikipedia
Standard Luik

**Standard Luik** (in Frans *Standard de Liège*) is 'n sokkerspan in die Waalse stad Luik, wat in die Belgiese Eerste klasse speel. *Standard* speel sy tuiswedstryde in die Sclessin (amptelik: *Stade Maurice Dufrasne*), wat 'n kapasiteit van 30&nbsp;000 toeskouers het en bekend is vir sy aangename atmosfeer.

*Standard* is met 10 nasionale titels een van die beste spanne van België en die gewildste klub in Wallonië. Die *Eerste klasse* word oorheers deur Vlaamse spanne en *Standard* is die enige Waalse klub wat 'n kans maak op pryse. *Standard* het sterk mededinging met RSC Anderlecht (die suksesvolste span van die land) en hulle wedstryde staan bekend as The Big Clash.

*Standard Luik* is die houer van die Beker van België.

## Erelys 
* **Kampioen België (10)**
: 1957/58, 1960/61, 1962/63, 1968/69, 1969/70, 1970/71, 1981/82 , 1982/83, 2007/08, 2008/09
: (naaswenner (11): 1925/26, 1927/28, 1935/36, 1961/62, 1964/65, 1972/73, 1979/80, 1992/93, 1994/95, 2005/06, 2010/11)
* **Beker van België (6)**
: 1954, 1966, 1967, 1981, 1993, 2011
: (naaswenner (9): 1965, 1972, 1973, 1984, 1988, 1989, 1999, 2000, 2007)
* **Belgiese Supercup (4)**
: 1981, 1983, 2008, 2009
: (naaswenner (3): 1982, 1993, 2011)
* **Bekerwenner-beker**
: (naaswenner (1): 1982)
* **Intertoto-beker**
: (naaswenner (1): 1996)

## Beroemde sokkerspelers 
*  Eric Gerets
*  Michel Preud'homme
*  Daniel van Buyten
Achilles '29

'''Achilles '29''' is 'n Nederlandse amateur sokkerspan in Groesbeek, wat in die Eerste divisie speel. Na hulle promosie in 2013 is *Achilles* die eerste Nederlandse amateurspan om in die *Eerste divisie* te speel. Hoewel *Groesbeek* net 'n klein dorpie is, het dit twee spanne wat 'n groot rol in Nederlandse sokker speel. As gevolg hiervan is daar sterk mededinging tussen ''Achilles '29'' en hulle dorpsgenoot, De Treffers, wat in die Topklasse speel.

## Erelys 
duimnael|links|250px|Kampioen Topklasse seisoen 2012/13

* **Amateurkampioen Nederland (1)**
: 2012
: (naaswenner (1): 2013)
* **Topklasse Sondag (2)**
: 2011/12, 2012/13
: (naaswenner (1): 2010/11)
Club Brugge KV

duimnael|regs|320px|Die Jan Breydelstadion

**Club Brugge** is 'n Belgiese sokkerklub in Brugge, wat in die Eerste klasse speel. Die span se tuisveld is die Jan Breydelstadion, wat met 'n kapasiteit van 29&nbsp;000 sitplekke die tweede grootste stadion van België is. Hulle deel die stadion met Cercle Brugge, wat hulle plaaslike mededinger is. Die derby tussen beide spanne staan as die Brugse derby bekend.

*Club* het 13 keer die nasionale titel gewen en was die enige Belgiese span ooit om in die eindstryd om die Europa Beker te speel (waar hulle geklop met Liverpool FC geëindig het). Hoewel RSC Anderlecht meer pryse gewen het, is *Club* tog die gewildste span in België.

## Erelys 
* **Kampioen van België (18)**
: 1919/20, 1972/73, 1975/76, 1976/77, 1977/78, 1979/80, 1987/88, 1989/90, 1991/92, 1995/96, 1997/98, 2002/03, 2004/05, 2015/16, 2017/18, 2019/2020, 2020/21, 2021/22
: (naaswenner (23): 1898/99, 1899/1900, 1905/06, 1909/10, 1910/11, 1966/67, 1967/68, 1969/70, 1970/71, 1971/72, 1984/85, 1985/86, 1993/94, 1996/97, 1998/99, 1999/2000, 2000/01, 2001/02, 2003/04, 2011/12, 2014/15, 2016/17, 2018/19
* **Beker van België (11)**
: 1968, 1970, 1977, 1986, 1991, 1995, 1996, 2002, 2004, 2007, 2015
: (naaswenner (7): 1914, 1979, 1983, 1994, 1998, 2005, 2016)
* **Belgiese Supercup (15)**
: 1980, 1986, 1988, 1990, 1991, 1992, 1994, 1996, 1998, 2002, 2003, 2004, 2005, 2016, 2018
: (naaswenner (2): 1995, 2007)
* **Champions League**
: (naaswenner (1): 1978)
* **UEFA-Beker**
: (naaswenner (1): 1976)

## Beroemde sokkerspelers 
*  Jean-Pierre Papin
*  Elrio van Heerden
*  Georges Leekens
*   Rob Rensenbrink
*  Franky van der Elst
*  René Vandereycken
*  Jan Ceulemans
*  Timmy Simons
*  Mathew Ryan
Siddur

[duimnael|Ashkenazi gebedboek (siddur) van [Irkoetsk, Rusland, gedruk in 1918]]

**Siddur** (Hebreeus: **סידור**; meervoud *סידורים*, *siddurim*) is 'n Joodse gebedboek wat gebruik word vir die alledaagse gebid. Daar is verskillende tipes van siddurim, afhangende van die tradisie (Asjkenasies of Sefardies)
Russiese wit-, swart- en streepkat

Die **Russiese wit-, swart-** en **streepkat** is katrasse wat in 1971 van die Russiese bloukat geskep is. Die swart- en streepkat kom van die oorspronklike paring waarmee die witkat geskep is.

## Skepping en status 
In 1971 is ’n effekleurige wit kat in Australië deur Dick en Mavis Jones van die Myemgay Cattery geteel deur ’n Russiese bloukat met ’n wit huiskat te kruis. Dit is die Russiese witkat genoem . Teen die laat 1970's is Russiese wit- en swartkatte in Australië in verskillende klasse aanvaar. Die Southern African Cat Council aanvaar ook wit en swart katte, maar in Europa, Brittanje en die VSA is hulle in verskillende fases van erkenning.

## Verwysings 
## Eksterne skakels 
* Suider-Afrikaanse standaarde 

## Sien ook 
* Lys van katrasse
* Russiese bloukat
20px|linksHierdie artikel is vertaal van die Engelse Wikipedia
Hexanchidae

Die **Koeihaaie** (Hexanchidae) is 'n kraakbeenvis-familie wat hoort tot die orde Hexanchiformes. Daar is drie genera met vier spesies wat hoort tot dié familie en al vier die spesies kom aan die Suid-Afrikaanse kus voor.

## Kenmerke 
Die familie se lyf is lank met slegs een dorsale vin wat op die agterkant van die lyf is en 6 tot 7 kieue splete kan teenwoordig wees. Die familie kan tot 5&nbsp;m lank word en kom voor vanaf die kus tot op dieptes van 1 900&nbsp;m.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Heptranchias*
::* *Heptranchias perlo* - Skerpneus-sewekiefhaai

* *Hexanchus*
::* *Hexanchus griseus* - Seskiefhaai
::* *Hexanchus nakamurai* - Grootoog-seskiefhaai

* *Notorynchus*
::* *Notorynchus cepedianus* - Platneus-sewekiefhaai

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Squalidae

Die **Hondhaaie** (Squalidae) is 'n kraakbeenvis-familie wat hoort tot die orde Squaliformes. Daar is twee genera met twaalf spesies wat hoort tot dié familie en vyf van die spesies kom aan die Suid-Afrikaanse kus voor.

## Kenmerke 
Die familie het twee dorsale vinne, vyf pare kieusplete en geen anale vin nie. Die familie kan tot 1.2&nbsp;m lank word en kom voor vanaf die oppervlakte tot op dieptes van 600&nbsp;m.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Cirrhigaleus*
::* *Cirrhigaleus asper* - Ruwevel-penhaai

* *Squalus*
::* *Squalus acanthias* - Spikkel-penhaai
::* *Squalus megalops* - Stompneus-penhaai
::* *Squalus mitsukurii* - Langneus-penhaai

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Nebelung

Die **Nebelung** is ’n seldsame katras met lang lywe, groen oë en ’n halflang, digte pels. Die naam – oënskynlik ’n samesmelting van die Duitse woord *Nebel* (mis) en die Middeleeuse Duitse saga *Nibelungenlied* – is waarskynlik vanweë die kat se kenmerkende syagtige blou-grys pels asook die ras se stamouers, wat genoem is na twee hoofkarakters in die Nibelungenlied, die Duitse vegter Siegfried en die Yslandse koningin Brunhilde.

## Geskiedenis 
Cora Cobb, die eienaar van Siegfried (1984) en Brunhilde (1985), was baie beïndruk met die mooi blou-grys katte. Hulle het soos Russiese bloukatte met ’n halflang, ligte pels gelyk. Saam met die genetikus dr. Solveig Pfleuger het sy ’n standaard vir die katte opgestel volgens dié vir die Russiese bloukat, maar met ’n verskil: die lengte van die pels.

The International Cat Association (TICA) was die eerste vereniging wat die Nebelung erken en ’n teelstandaard verskaf het. Die doel van die teelprogram is om blou katte te produseer met dieselfde voorkoms as die katte wat in die 19de en laat 20ste eeu uit Rusland ingevoer is en dit te kombineer met ’n halflang, blink pels.

Benewens TICA erken die Amerikaanse Cat Fanciers Association (FCA), die Wêreldkatfederasie (WCF), Livre Officiel des Origines Félines (LOOF) en onafhanklike verenigings in Nederland, België en Duitsland hulle. Die beskikbaarheid van die ras is redelik beperk.

## Beskrywing 
Een woord beskryf die Nebelung goed: lank. Dit het ’n lang en grasieuse lyf en nek, lang bene, lang pels en lang stert. Die effens ovale oë is heldergroen of soms geel-groen. Die gesig is meer gepunt as rond. Die algemene voorkoms is dié van ’n lang, stewige, goed gespierde kat. Die dubbele pels voel sag en syagtig; dit is ’n pragtige grys kleur met silwer punte. Veral mannetjies het ’n kraag om die nek en die hare aan die stert is langer as aan die lyf. Daar is bossies hare agter die ore en tussen die tone. Die Nebelung word sowat 16 jaar oud en weeg tot 9&nbsp;kg.

Hulle is lewendig, spelerig, lieftallig en intelligent. Al is hulle so aktief, aard hulle goed binnenshuis. Hulle vorm hegte bande met individuele mense en is skugter voor vreemdelinge. Hulle is baie vol fiemies as dit by kos en skoon sand kom en sal hul eienaars laat weet as hulle ongelukkig is. Hulle hou ook van roetine.

## Sien ook 
* Lys van katrasse

## Eksterne skakels 
* Cat Connect – Nebelung 
* Nebelung-genetika 
*
*15px Hierdie artikel is vertaal uit die Engelse Wikipedia
Klapmuts

**Klapmuts** is ’n dorpie in die Suid-Afrikaanse provinsie Wes-Kaap. Dit val binne die Stellenbosch Plaaslike Munisipaliteit, wat ’n deel van die Kaapse Wynland-distriksmunisipaliteit uitmaak.

## Sien ook 
* Lys van dorpe in Suid-Afrika
* Babilonstoring

## Verwysings
Carcharhinidae

Die **Blouhaaie** (*Carcharhinidae*) is 'n kraakbeenvis-familie wat hoort tot die orde Carcharhiniformes. Daar is twaalf genera met vyftig spesies wat hoort tot dié familie en drie en twinig van die spesies kom aan die Suid-Afrikaanse kus voor.

## Kenmerke 
Die familie het twee dorsale vinne en 'n anale vin. Die lengte van die onderste lob van die stert is ongeveer ⅓ tot 'n ½ van die lengte van die boonste stertlob. Die familie kan tot 7.4&nbsp;m lank word. Slegs twee van die spesies wat aan die Suid-Afrikaanse kus voorkom bly slegs in die oseaan. Die ander kom ook voor in riviere, riviermondings en strandmere.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Carcharhinus*
::* *Carcharhinus altimus* - Grootneushaai
::* *Carcharhinus albimarginatus* - Silwertiphaai
::* *Carcharhinus amblyrhynchos* - Grysrifhaai
::* *Carcharhinus amboinensis* - Javahaai
::* *Carcharhinus brachyurus* - Koperhaai
::* *Carcharhinus brevipinna* - Spinnerhaai
::* *Carcharhinus leucas* - Zambezihaai
::* *Carcharhinus limbatus* - Swarttiphaai
::* *Carcharhinus longimanus* - Opesee-wittiphaai
::* *Carcharhinus melanopterus* - Swartvin-rifhaai
::* *Carcharhinus obscurus* - Donkerhaai
::* *Carcharhinus plumbeus* - Sandbankhaai

* *Galeocerdo*
::* *Galeocerdo cuvier* - Tierhaai

* *Loxodon*
::* *Loxodon macrorhinus* - Sleetooghaai

* *Prionace*
::* *Prionace glauca* - Blouhaai

* *Rhizoprionodon*
::* *Rhizoprionodon acutus* - Melkhaai

* *Triaenodon*
::* *Triaenodon obesus* - Stompkophaai

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Echeneidae

Die **Remoras** (*Echeneidae*) is 'n vis-familie wat behoort tot die orde Perciformes. Daar is vier genera met agt spesies wat tot dié familie behoort en ses van die spesies kom aan die Suid-Afrikaanse kus voor.

## Kenmerke 
Die grootse kenmerk van die familie is die plat skyf op die kop waarmee die visse aan ander visse vassuig. Hulle suig aan haaie, rôe, skilpaaie en selfs tot skepe vas. Hierdie proses is 'n vorm van simbiose.

## Genera 
Die volgende genera en spesies kom aan die Suid-Afrikaanse kus voor:

* *Echeneis*
::* *Echeneis naucrates* - Haaisuier

* *Phtheirichtys*
::* *Phtheirichtys lineatus*

* *Remora*
::* *Remora remora* - Remora

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Corniese rex

Die **Corniese rex** (Engels: *Cornish Rex*) is ’n katras met geen hare behalwe die eerste laag donshare naaste aan die vel nie. Die meeste ander katte het drie soorte hare: die boonste dekhare wat sowat 5&nbsp;cm lank is by korthaarkatte en sowat 10&nbsp;cm by langhaarkatte, ’n middelste laag en ’n onderste laag wat baie sag en donsig en sowat 1&nbsp;cm lank is. Die Corniese rex het net die onderlaag. Die krul in die pels word veroorsaak deur ’n ander mutasie en geen as by die Devon rex.

## Geskiedenis 
Die Corniese rex is ’n genetiese mutasie wat ontstaan het uit ’n werpsel wat in die 1950's op ’n plaas in Cornwall, Brittanje, gebore is. Een van hulle het ’n besonder sagte en krullerige pels gehad. Hy was die eerste Corniese rex. Hy is met sy ma gepaar en nog twee soortgelyke katjies is gebore. Die mannetjie het ’n dogter gehad wat na Amerika gebring en met ’n Siamese kat gekruis is – dit gee hulle hul lang sterte en groot ore.

Die Devon rex lyk dieselfde, maar het ’n kort boonste haarlaag en verloor sy hare. Kruisteling tussen die twee rasse word nie toegelaat nie en sal nie lei tot ’n kat met kort krulhare nie. Nog ’n ras sonder hare is die Sphynx, wat geen hare het nie, maar dit kan ’n laag donse hê.

## Beskrywing 
duimnael|links|Een dag oue Corniese rex-katjies
Sy sagte, fyn pels beteken dat die Corniese rex geskik is vir binnenshuise, warm toestande. Hulle kan hipotermie kry as hulle in die winter lank buite bly. Hul liggaamstemperatuur is effens hoër as ander katte s’n (38 ºC) en hulle is geneig om by warm plekke rond te hang soos gloeilampe, rekenaarmonitors en lampe. Sommige het ook ’n kaasagtige reuk wat eie aan die ras is – dit is afkomstig van reukkliere in die pote.

Die katte is geneig om deur hul lewe spelerig te bly. Sommige gaan haal goed wat ’n mens vir hulle gooi, jaag ander troeteldiere en doen akrobatiese spronge. Hulle is avontuurlustig, nuuskierig en intelligent.

Hulle het ’n verskeidenheid kleure en patrone, onder meer wit, swart, sjokolade, oranje, blou, lila en room, asook alle vorme van strepe, tweekleurig, skilpaddop en kleurpunte.

## Sien ook 
Lys van katrasse

## Skakels 
* Suider-Afrikaanse standaarde 
* Rex-katklub (Brittanje)
* Op die Amerikaanse CFA-webtuiste 
*
*15px Hierdie artikel is vertaal uit die Engelse Wikipedia
Kleinbaai

**Kleinbaai** is 'n klein dorpie in die Suid-Afrikaanse provinsie Wes-Kaap. Kleinbaai ressorteer onder die Overstrand Plaaslike Munisipaliteit, wat onder beheer van die Overberg-distriksmunisipaliteit val.

## Sien ook 
* Lys van dorpe in Suid-Afrika
Nature's Valley

'''Nature's Valley''' is 'n dorpie en vakansieoord in die provinsie Wes-Kaap van Suid-Afrika. Nature's Valley val onder beheer van die Bitou Plaaslike Munisipaliteit, in die Tuinroete-distriksmunisipaliteit.

Die Grootrivier mond hier in die Indiese Oseaan uit en die Otterwandelpad eindig ook hier. Dit is 'n plek van besondere natuurskoon, vandaar die gepaste naam.

## Staproetes 
'n Netwerk van staproetes dek die omliggende heuwels en strande. Die strandmeer bied beskutte water vir seil- en kanovaarte, sonder lastige motorbote en duinebesies. 'n Wandeling langs die strande en 'n rotsagtige paadjie lei na die Soutriviermond nadat Pebble Beach oorgesteek is, 'n groot gebied wat heeltemal bedek is met seestraal.

Oos van Nature's Valley is die Grootrivier-strandmeer, wat die einde van die Otter-staproete aandui, met sy begin by Stormsriviermond, 60 km verder oos. Hierdie vyfdaagse roete word deur baie stappers as die mooiste in Suid-Afrika beskou weens sy natuurskoon, maar ook omdat dit uitputtend en uiters gevarieerd is. Die roete kronkel langs die kus deur immergroen bos, verby rotsbedekte strande en kruis gereeld tannienbevlekte strome. Hutte is aan die einde van elke dag vir stappers op die roete beskikbaar, maar besprekings moet vroegtydig gedoen word.

## Fauna en Flora
In Maart 2021 is die skaars fluweelwurm hier herontdek. Dit lewe onder die bas van verottende boomstamme. Die plant *Gasteria polita* is inheems aan Nature's Valley.

## Sien ook 
* Lys van dorpe in Suid-Afrika

duimnael|links|Monding van die Grootrivier.

## Verwysings
Rhinobatidae

Die **Sandkruipers en Sandhaaie** (*Rhinobatidae*) is 'n kraakbeenvis-familie wat hoort tot die orde Rajiformes. Daar is nege genera met drie en vyftig spesies wat hoort tot dié familie. Die familie word verdeel in twee subfamilies: *Rhinobatinae* en *Rhininae*.

## Kenmerke van die familie 
Die kop en voorste gedeelte van die lyf is plat en die agterste gedeelte lyk soos die tipiese haai lyf. Die pektorale vinne is baie wyd aan die kante van die kop en lyk soos vlerke. Daar is 5 pare kieusplete aan weerskante onder die kop. Die familie is ovovivipaar. Die grootte wissel van 06 – 3.1&nbsp;m en die familie leef in vlak water tot by dieptes van 200&nbsp;m.

## Subfamilie: Rhinobatinae 
Die kop is wigvormig met 'n plat snoet en neus en die twee dorsale vinne is ewe groot. Die stertvinlobbe is nie duidelik gedefinieer nie. Daar is sewe genera in die sub-familie met vyf spesies wat aan die Suid-Afrikaanse kus voorkom.

## Genera 
Die volgende genera en gepaardgaande spesies kom aan die Suid-Afrikaanse kus voor:
* *Rhinobatos*
::* *Rhinobatos annulatos* – Kleiner sandkruiper
::* *Rhinobatos leucospilus* – Gryskol-sandkruiper
::* *Rhinobatos ocellatus* – Spikkel-sandkruiper
::* *Rhinobatos holcorhynchus* – Slank sandkruiper

## Subfamilie: Rhininae 
Daar is twee genera met vyf spesies wat hoort tot die familie en twee van die spesies kom aan die Suid-Afrikaanse kus voor. Die kop is wigvormig maar die pektorale vinne is deel van die kop soos by die **Rhinobtinae** nie. Die twee dorsale vinne is ewe groot. Die stertvin het twee duidelik onderskeibare lobbe.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Rhina*
::* *Rhina ancylostoma* – Boogbek-sandkruiper

* *Rhynchobatus*
::* *Rhynchobatus djiddensis* – Reuse-sandkruiper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Hotagterklip

**Hotagterklip** is 'n vissersgehug in die Overberg. Dit lê aan die R319 tussen Bredasdorp en L'Agulhas en val binne die plaaslike munisipaliteit van Kaap Agulhas. Die oorspronklike vissershuisies is van kutuurhistoriese en argitektoniese belang. Dit is gebou van klip en wit gekalk. Meesal het hulle bestaan uit twee kamers, ‘n groot opvallende skoorsteen, ‘n bo- en ‘n onderdeur en ‘n rietdak. Weens die Groepsgebiedewet het die oorspronklike bewoners die huisies verlaat. Sedertdien is ‘n aantal herstel en word as vakansiehuise gebruik. Die moderne hoofpad na Struisbaai sny dwarsdeur die dorpie.

## Etimologie 
Hot- en haaragter is trekosposisies: hotagter is links agter en haaragter is regs agter. Tydens die Groot Trek sou daar probeer word om 'n klip wat in die pad was links verby te steek.

## Verwysings 
## Sien ook 
* Lys van dorpe in Suid-Afrika
Holocephali

**Holocephali** is 'n klas van die superklas kraakbeenvisse *Chondrichthyes*. Van die kenmerke van die klas is dat al die spesies oor slegs een paar kieue splete beskik en die tande vas is in die kakebeen. Slegs drie families kom aan die Suid-Afrikaanse kus voor. Die Callorhinchidae familie word gereeld gesien maar die *Chimaeridae* en *Rhinochimaeridae* families bly in diep water van 400 - 2 000&nbsp;m en word selde gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Egiptiese mau

Die **Egiptiese mau** is ’n klein-medium kortharige katras. Dit is die enigste huiskat met natuurlike kolle.

## Geskiedenis 
Dit is nie bekend presies hoe die mau ontstaan het nie, maar dikwels word beweer dat hy van Afrika-wildekatte afstam. Die naam self is die Middel-Egiptiese woord *mau* (letterlik "kat").

Die mau is in 1956 in Amerika bekendgestel nadat die verbanne Russiese prinses Natalie Troebetskaja met van dié katte daarheen geïmmigreer en met hulle begin teel het. Hulle het in 1968 kampioenskapstatus begin gekry. Britse telers het maus probeer skep uit kruistelings met die Abessiniese kat, Siamese kat en streepkatte, maar hulle het nie soos ware maus gelyk nie. Hierdie katte het die basis geword van die Ocicat.

Egiptiese maus het ’n teken soos óf ’n kewer óf ’n "M" op hul voorkop. Laasgenoemde kom gewoonlik van die VSA af.

## Beskrywing 
duimnael|links|’n Silwer mau.
Egiptiese maus is slank en gespierd. Hulle het anatomiese, metaboliese en gedragsverskille wat hulle uitsonder van ander rasse. Hulle het nie net kolle op hul pels nie, maar ook op hul vel. Dit is ’n antieke ras waarvan die voorkoms nie beduidend verander het nie, soos blyk uit kunswerke van meer as 3 000 jaar gelede. Ander rasse soos die Ocicat en Bengaalse kat se kolle is nie natuurlik nie, maar die gevolg van kruisteling. Die mau is ook baie kleiner as dié rasse.

Die kat se voorkoms is volgens *The Cornell Book of Cats* ’n "balans tussen die kompaktheid van die Birmaanse kat en die slanke elegansie van die Siamese kat. Sy medium-lengte-liggaam is gespierd met die agterpote langer as die voorstes, wat die mau laat lyk of hy op sy tone staan as hy regop staan.

Die Egiptiese mau is die vinnigste huiskat. Sy langer agterpote en ’n unieke flap (stuk vel) wat van die sy tot by die agterknie loop, maak hom ratser en laat hom langer treë gee. Daar is rekords van maus wat al vinniger as 58&nbsp;km/h gehardloop het. Hulle het ook ’n unieke dansie wat lyk soos ’n kat wat sy gebied afmerk, maar sonder om te urineer. Die mau is lojaal en vriendelik. Hulle is sensitief vir temperatuur en hou van warm plekke. Katte met laasgenoemde twee kleure kan nie geskou word nie, maar mag vir teeldoeleindes gebruik word. Maus moet groen oë hê, maar ’n amberkleurige skynsel is toelaatbaar in jong katte tot 18 maande oud.

## Sien ook 
Lys van katrasse

## Verwysings 
## Eksterne skakels 
* Siegal, M., Cornell Feline Health Center (reds.) (1989) *The Cornell Book of Cats: A Comprehensive Medical Reference for Every Cat and Kitten*. Villard Books. 
* Suider-Afrikaanse standaarde 
*
*15px Hierdie artikel is vertaal uit die Engelse Wikipedia
Franse koloniale ryk

Die term **Franse koloniale ryk** (Frans: *Empire colonial français*) verwys na die oorsese gebiede wat veral vanaf die 17de eeu tot in die laat 1960's onder die Franse bewind was. In die 19de en 20ste eeu was Frankryk se koloniale ryk die tweede grootste ter wêreld wat net deur die Britse Ryk oortref is.

duimnael|links|Die ontwikkeling van Frankryk se koloniale ryk tussen 1550 en 2007
Op sy hoogtepunt in die 1920's en 1930's het die Franse koloniale ryk oor 13&nbsp;000&nbsp;000 km² gestrek. As die metropolitaanse Frankryk ingereken word, was destyds 'n gebied met 13&nbsp;500&nbsp;000 km² onder Franse bewind - byna 'n tiende van die wêreld se totale landoppervlakte. Sy invloed het van Frans een van die mees gesproke koloniale Europese tale gemaak, naas Engels, Spaans en Portugees.

Nadat Spanje en Portugal gedurende die Tydperk van Ontdekkings groot sukses met die kolonisasie van oorsese gebiede behaal het, het ook Frankryk, wat in 'n wedloop met Groot-Brittanje as tweede koloniale groot moondheid gewikkel was, begin om kolonies in Noord-Amerika, die Karibiese Seegebied en Indië te vestig. Nadat Frankryk gedurende die 18de en vroeë 19de eeu 'n reeks oorloë teen die Britte gevoer het wat almal met militêre nederlae geëindig het, het die Franse hul koloniale ambisisies in die betrokke wêreldstreke laat vaar. Sommige geskiedkundiges verwys na hierdie tydperk as die einde van die "eerste" Franse koloniale ryk.

In die 19de eeu het Frankryk 'n nuwe koloniale ryk in Afrika en Suidoos-Asië gevestig. Die verowering van gebiede in Afrika is in hierdie periode as morele veldtog versluier. So het Jules Ferry in 1886 verklaar dat "die hoër rasse 'n reg oor die laer rasse [het], hulle het 'n plig om die minderwaardige rasse beskaaf te maak." Volle burgerregte - sogenaamde *assimilation* of aanpassing by die Europeërs - is in vooruitsig gestel, alhoewel hierdie aanpassing in werklikheid nouliks plaasgevind het en koloniale bevolking eerder as onderdane behandel is - en nie as burgers nie.

Ná die Eerste en veral ná die Tweede Wêreldoorlog het anti-koloniale bewegings die Franse bewind begin uitdaag. Frankryk het in bloedige oorloë in Viëtnam en Algerië geveg om sy koloniale ryk te bewaar. Aan die einde van die 1960's het baie reeds hul onafhanklikheid van Frankryk verkry, alhoewel sommige gebiede - veral eilande en argipels - as oorsese *départements* en afhanklike gebiede by Frankryk ingesluit is. Hierdie gebiede verteenwoordig met 'n totale oppervlakte van 123&nbsp;150 km² slegs sowat een persent van die koloniale ryk voor 1939, met 'n bevolking van 2&nbsp;685&nbsp;705 in 2011. Hulle het almal volle politieke verteenwoordiging op nasionale vlak, net soos wisselende grade van wetgewende bevoegdhede.
Devon-rex

Die **Devon-rex** is ’n intelligente, kortharige katras wat in die 1960's in Engeland verskyn het. Dit het ’n sagte, kort en krullerige pels soortgelyk aan dié van die Corniese rex.

## Geskiedenis 
Die eerste Devon-rex is in 1960 deur Beryl Cox in Buckfastleigh, Devon, Brittanje, ontdek in ’n werpsel katjies naby ’n ou myn. Eers is geglo die kat is verwant aan die Corniese rex, maar toetse het dit weerlê.

Die meeste ander katte het drie soorte hare: die boonste dekhare wat sowat 5&nbsp;cm lank is by korthaarkatte en sowat 10&nbsp;cm by langhaarkatte, ’n middelste laag en ’n onderste laag wat baie sag en donsig en sowat 1&nbsp;cm lank is. Die Corniese rex het net die onderlaag, maar ’n Devon-rex het wel ’n bietjie dekhare.

## Beskrywing 
Die krul in die Devon-rex word veroorsaak deur ’n ander mutasie en geen as by die Corniese en Duitse rex, en wanneer dié rasse gekruisteel word, word katjies gebore sonder krulhare. Devons is ligte, medium-groot katte. Hul besonder groot ore is laag aan die kant van hul breë koppe geleë, hul oë is groot en hulle het effense wipneuse. Anders as by ander katte is hul snorbaarde baie kort en dikwels so gekrul dat dit lyk of hulle nie snorbaarde het nie. Hul lang, stewige bene is geskik vir lang spronge en hul tone is buitengewoon groot. Hulle is in alle kleure te kry.

Die tipiese Devon-rex is aktief, ondeund, spelerig en baie mensgeoriënteerd. Hulle spring hoog en sal in enige ruimte inklim wat groot genoeg vir hul lyf is. Daarom sal ’n mens hulle dikwels in klein hoekies of ruimtes, in kaste, op ’n rak of in die wasgoedmandjie aantref. Hulle hou van hoë plekke. Hulle is maklik om te versorg en het gewoonlik een mens op wie hulle hul liefde uitstort.

Devons is intelligent en kan geleer word op aan 'n leiband te loop, goed te gaan haal en toertjies uithaal wat gewoonlik met ’n hond verbind word. Hulle hou daarvan om naby iemand te wees, veral die nek of kop. Hulle sal agter hul eienaar aanloop en wag vir ’n geleentheid om in sy arms of op sy skoot of skouers te spring.

## Sien ook 
Lys van katrasse

## Eksterne skakels 
* Suider-Afrikaanse standaarde 
* Rex Cat Club (Brittanje)
* Rex Cat Association (Brittanje)
* Planet Devon – databasis en inligting
*
*15px Hierdie artikel is vertaal uit die Engelse Wikipedia
Grootrivier (Tuinroete)

: *Vir ander gebruike, sien Grootrivier (dubbelsinnig).*

Die **Grootrivier** is 'n rivier in die Tuinroete in die Wes-Kaap, Suid-Afrika. Die rivier ontspring in die Tsitsikammaberge en vloei via 'n ravyn na die monding in die Indiese Oseaan naby Nature's Valley. Die N2 nasionale pad kruis die rivier met die bekende Grootrivierbrug. Die ou nasionale pad (tans die R102 hoofpad) het die rivier en ravyn gekruis via die Grootrivierpas.